KIRJALLINEN KYSYMYS E-3499/00

esittäjä(t): Stavros Xarchakos (PPE-DE) neuvostolle

(13. marraskuuta 2000)

Aihe: Turkkilaisen virkamiehen provosoivat lausunnot

Turkin sisäministeri Sükrü Sina Gürel ilmoitti niin sanotun Egeanmeren yliopiston (Ege University) toiminnan uudelleenkäynnistämistilaisuudessa 11. lokakuuta 2000, että Turkki ei pidä Kyproksen kysymyksen eikä Kreikan ja Turkin välisten erimielisyyksien ratkaisemista Euroopan unioniin liittymisen ehtona. Kantaansa vahvistukseksi Gürel viittasi myös kahteen kirjeeseen, jotka Turkin pääministeri lähetti EU:lle heti viime joulukuun Helsingin Eurooppa-neuvoston jälkeen. Näissä kirjeissä pääministeri Ecevit tuo julki Turkin haluttomuuden hyväksyä mitään edellytyksiä tai ehtoja Turkin liittymiselle EU:hun. Turkin sisäministeri lisäsi, että kaikkien on hyväksyttävä kahden valtion olemassaolo Kyproksella, ja kehotti EU:ta ratkaisemaan jäsenvaltioissa ilmenevät rasismiongelmat ennen kuin se kiirehtii kritisoimaan Turkkia.

Pyytäisin neuvostoa ilmoittamaan minulle, mikä on neuvoston kanta Turkin sisäministerin EU:ta vastaan suunnattuihin lausuntoihin, jotka edistävät eurooppalaisvastaista mielialaa unionin ehdokasvaltion sisäpolitiikassa ja jotka uhmaavat Helsingin huippukokouksen päätelmiä, joissa, kuten tunnettua, vaaditaan Turkilta eurooppalaiselle valtiolle soveltuvaa käytöstä ja hyvien naapuruussuhteiden vakiinnuttamista Kreikan kanssa. Lisäksi pyytäisin neuvostoa kertomaan, hyväksyykö se turkkilaisen virkamiehen EU:ssa ilmenevää rasismia koskevat vaatimukset, kun otetaan huomioon, että Turkilla on rasitteenaan vielä 2000-luvullakin alueellaan asuneiden Kyproksen kreikkalaisten, Vähän-Aasian kreikkalaisten, armenialaisten ja viimeisimpänä kurdien tuhoaminen ja vaino?

Ehdotuksen Euroopan unionin perusoikeuskirjaksi johdannossa todetaan, että unioni on tietoinen henkisestä ja eettisestä perinnöstään ja että se perustuu ihmisarvon, vapauden, yhdenvertaisuuden ja yhteisvastuullisuuden jakamattomiin ja yleismaailmallisiin arvoihin sekä kansanvallan ja oikeusvaltion periaatteisiin.

Voisiko neuvosto ilmoittaa minulle, mitä yhteistä on edellä mainitut seikat sisältävällä Euroopan perinnöllä ja nykypäivän Turkin ehdokasvaltion hallituksen käyttäytymisellä, kun otetaan huomioon, että Turkin hallitus vainoaa kansalaisiaan heidän uskonnollisen ja poliittisen katsantokantansa perusteella sekä syyllistyy kidutukseen ja vangitsee henkilöt, jotka asettuvat sen pyrkimyksiä vastaan?

Vastaus

(8. maaliskuuta 2001)

1. Neuvoston joulukuussa 2000 pidetyssä istunnossa 15 jäsenvaltiota pääsivät poliittiseen yhteisymmärrykseen puiteasetuksen tekstistä sekä ehdotuksesta neuvoston päätökseksi Turkin liittymistä edeltävän

kumppanuuden periaatteista, painopisteistä, välitavoitteista ja edellytyksistä. Ratkaisu esitettyihin kysymyksiin noudattaa tiukasti Helsingin Eurooppa-neuvoston päätelmiä, joiden perusteella määritellään EU:n ja Turkin väliset liittymistä edeltävät suhteet. Lyhyen aikavälin osalta Kyproksen kysymys ja keskipitkän aikavälin osalta alueellisia järjestelyjä koskevat kysymykset on edellä mainitussa päätösehdotuksessa otettu esiin poliittisen vuoropuhelun osatekijöinä ja poliittisina kriteereinä. On selvää, että tässä poliittisessa vuoropuhelussa on otettava huomioon kaikki seikat, joita on käsiteltävä EU:n ja Turkin uusien kumppanuussuhteiden puitteissa.

2. Liittymiskumppanuudessa mainitaan lisäksi ensisijaisen tärkeät alueet Turkin liittymisen valmistelemiseksi. Näin ollen olisi myös oltava selvää ja tämä on sitä paitsi nimenomaisesti mainittu päätösehdotuksessa että Turkin on vastattava kaikkiin määräaikaiskertomuksessa esitettyihin ongelmiin. Turkin odotetaan liittymiskumppanuutensa perusteella hyväksyvän säännöstön hyväksymistä koskevan kansallisen ohjelman. Kyseinen ohjelma ei ole kumppanuuden olennainen osa, mutta sen ensisijaisten tavoitteiden olisi oltava yhteensopivia kumppanuuden kanssa. Neuvoston on tämän kysymyksen osalta pannut merkille komission äskettäin esittämän Turkkia koskevan tilanneselvityksen, jossa esitetään selkeästi välttämättömät uudistukset, jotka Turkin on toteutettava EU:hun liittymiseksi.

3. Lopuksi neuvosto muistuttaa arvoisaa parlamentin jäsentä siitä, että Helsingin Eurooppa-neuvosto on vahvistanut, että Kööpenhaminan poliittisten kriteereiden kunnioittaminen on liittymisneuvottelujen